钦定古今图书集成/方舆汇编/职方典/第1230卷 > 宝庆府学校考 府志
## 钦定古今图书集成/方舆汇编/职方典/第1230卷 > 宝庆府学校考 府志

本府

宝庆府学　在府治西望仙山阴公馆旧址。宋庆历四年，始诏天下立学。初，邵州建学于治左，掩于牙门，左圄右庾，隘陋弗堪。治平四年，周惇颐来摄州事，迁于郭外邵水之东，为今县学。绍兴乙亥，徙入城神霄故宫。见魏了翁《周元公祠堂记》。乾道元年，知州胡华复旧处，南轩张拭记之。庆元丙辰，知州黄沃重修。嘉定十三年，知州刘保以风气宣泄，且距城隔水，礼谒或愆，卜迁今学。元因宋旧为路学。至元五年，总官本牙失里重修。元末兵毁。明初洪武元年，同知程斗南重建。正统元年姜启隆，景泰六年知府周天民，成化己丑知府谢省相继拓基，重加鼎建。修撰罗伦为记。弘治己未知府李德仁，正德间知府石凤，嘉靖间知府周思忠、刘启东嗣修，侍讲廖道南为记。嘉靖九年，始创“《敬一箴》碑” 亭于后。亭左尊经阁，右魁星楼，前为明伦堂，两序志道、据德、依仁、游艺四斋。东为启圣祠、教官衙，又东为各宦祠、乡贤祠。时正殿基址后逼启圣祠。至万历庚寅，守道冯露、知府李懋德、推官杨廷兰迁建于明伦堂之前。左右为两庑，前为仪门、棂星门、泮池、屏壁。明伦堂右竖文献亭，前文明坊，左礼门，门外立《太和元气碑》。正街左右为崇圣、兴贤坊，旧殿址为文昌阁，阁左射圃，阁南四教官衙、义路。东南隅为省牲所，正南为儒学门。门外官厅三楹。戊申，徙泮池棂星门内架石梁。逾年，知府冀光祚复旧制。崇祯间，推官李梦日修明伦堂、启圣祠，改文献亭为护学神祠。十一年，守道张天麟、知府陶珙、通判冯兆麟、推官李梦日视殿基原坐浮土，采形家言，升进数丈，两庑拱翼而上，仪门仍旧，棂星门稍加高，迁文明坊于巽方，为科甲题名坊。知府陶珙《碑记》：“崇祯末兵毁，止存正殿门，庑明伦堂。”

皇清顺治八年，知府冯桓、同知王琦补葺正殿十四。

年，知府张维养重修门庑。十七年，知府傅鸾祥查复学宫故地，建启圣祠、文昌、魁星、“敬一、尊经” 等楼阁，周列以垣，涂茨丹雘，一时焕然丕新。康熙十年，知府李益阳补修棂星、戟门。十九年，督学蒋允修捐金修砌泮池。二十二年，知府梁碧海以十八年兵燹，毁拆居多，捐金数百两，修补文昌、启圣、敬一亭阁，重葺庙殿诸所阙略，委教授杜士英、训道邓士元殚力建修。知县张起鶤认建“乡贤” 、“名宦” 二祠，未就，府厅各捐有差。濂溪书院　在城东东山。宋绍兴甲寅知州潘

焘建周元公，朱晦庵熹“记。” 教授梁士英重修，魏鹤山了翁记。明嘉靖壬子，参议杨逢春即寺前隙地改建景濂堂，祀周元公先生，为濂溪书院，倡明圣学，逢春记之后为太守谢省祠，刘邦采《记》。又前左为郡丞蔡中孚祠，尚书李腾芳“记。” 二公皆以理学显，故附祠焉。崇祯末毁。

皇清顺治十五年，知府张惟养、知县濮万镒重《建。康》

熙元年，知县颜尧揆增修门窗垣壁，设龛置主。五年，知府傅鸾祥增修祠后白衣庵以护祠。又允绅士呈请，改建故殉节乡绅刘孔晖祠于书院之左隙地，额曰“忠孝祠。” 十一年，知府李益阳倡建讲堂于前，规模弘备。

爱莲书院　在府仓右，即周子观莲处。旧为希濂堂。崇祯戊寅，知府陶珙即希濂堂后再为堂三楹，增祀张无垢九成、朱晦庵熹、陆子寿九龄。合周先生为四先生祠，扁曰“过化儒宗。” 左右为号舍四间，自为《记》。今圮。移四先生祠于东山书院。十六年，偏沅抚院李乾德题建忠节祠，祀殉节乡绅刘孔晖于池左。

城南书院　在城南七里桃花洞。明嘉靖丁巳，参政李万实建。

希濂书院　即“东山书院” ，前新建。

义学　康熙八年，巡抚湖广偏沅等处地方都御史周召南令郡县并建义学，遴诸生肄业其中，时加考课，造就人才。本府知府具详请孙可望行宅改为义学，奉批允额其堂曰“储英。” 吏部左侍郎高珩为记，立碑于二门左。

义塾　康熙二十年，通判余启腾用价置买东城外青龙桥右住屋三间，又买刘源昌铺地三间，创置义塾，遴诸生教训民子弟，岁给馆榖广储。社学　在城内大街。

爱莲池社学　在府仓场。明嘉靖丁巳，知府郭学书建。

龙桥社学　在东关

武卫社学　在西关。明嘉靖癸卯，同知陈疏建。学田　一。南门学田五十亩。

一、宝庆教授严泰率诸生段文岳等，请以濠田馀地为学田。计田五十亩四釐，西南计四十三亩五分六釐，东北计六亩四分八釐。岁计租六十二石。

郡邑历奉分守道朱南英、知府黎民范等各捐俸共银七百八十二两三钱八分零，发县置买，并各居民告舍断入学田共二百四十亩零一分三毫，额纳租谷三百四十三石六斗五升。每五石秋成折价一两，共租价六十八两七钱三分。

一、用价十五两三钱五分。买民贺国梓，土名磨石桥，大小九坵，苗四斗二升四合，粮米一斗一升一合四勺。每年纳租六石。

一、用价五十六两，买民连十二土名“状元洲” 田塘大小一十九坵，苗一十二亩六分，粮米三斗九升，纳租二十四石五斗。

一、用价一十四两，买民邓朝阳土名大井边熊家冲田大小五坵，苗四亩三分一厘，粮米一斗三升二合，纳租七石。

一、用价二十三两三钱，买民刘应选，土名“三里桥千禾冲” 田大小十五坵，苗六亩，粮米一斗四升，纳租十一石。

一、用价三十五两四钱四分二釐，买民覃耀楼土名“大源冲” 田大小十一坵，苗九亩粮米一斗五升五合，纳租十三石。

一、用价四十四两五钱。买民刘思奇，土名“鸡公塘” 田大小一十七坵，苗八亩一分三釐，粮米一斗七升，纳租十三石。

一、用价十五两四钱。买民胡顺华，土名“开元观” 并曾家门首田大小六坵，苗五亩三分三釐一毫，粮米一斗，纳租五石三斗。

一、用价二十五两五钱六分，买民胡宗明水北江曾家门首田大小四坵，苗五亩六分八釐，粮米一斗六升，纳租八石五斗。

一、用价五十七两九钱，买民高勉土名水口石坝边等田，大小十九坵，苗十二亩五分，丈过七亩七分，塘三口，苗四分八釐，共粮二斗二升八合四勺，纳租十石。

一、用价九十一两七钱四分七釐八毫。买民王永杰土名“横冲” 田大小十三坵，塘四分，苗一十七亩六分，纳租十一石。

一、用价一百零二两，买民徐子贵土名马田冲田大小二十坵，苗十七亩，粮米五斗一升。每年纳租三十二石。

一、用价四十一两零一分五釐买民张一俸土。

名王家冲田塘一十六坵，苗九亩六分，粮米一斗五升。每年纳租二十石。

一、用价三十五两三钱六分二釐五毫，买民金用，土名“罗氏桥” 田塘三十亩，粮米一斗五升，每年纳租十三石。

一、用价一百四十七两三钱五分二釐，买生员谢世芳土名“鹤田” 、金埠湾田塘三十亩，粮米六斗九升。每年纳租三十五石五斗。

一、用价二十两买民龙鸣凤土名“烂田” 基田四亩五分，粮米九升，每年纳租六石五斗。

一、用价五十三两四钱二分。买民徐禄土名“牙塘” 田十一亩，粮米三斗，纳租十五石八斗。王永杰《告断》土名“董塘” ，屋后横冲田三亩五分，抵还原多领粮米七升，纳租五石。

一、余世魁舍田四亩，土名“公冲” ，纳租五石。一、民王凤仪田三亩六分九釐六毫，土名“王冲” ，纳租五石。

一、民李矩天田五亩三分，土名“罗塘冲” ，纳租五石。

一、民范岭田二十五亩，土名“杨家冲土公冲” ，纳租二十五石。

一、民徐自在田八亩，土名“郑家冲” ，纳租十一石。一民熊周田八亩，纳租十三石。

一、民赵天香田十三亩，纳租十六石。

一、民邓祖鼎田二亩六分，丈过二亩，土名“鸡冲山” ，纳租三石。

一、民萧凤仪田四亩二分，塘三分，土名“湖鸡冲” ，纳租五石。

一、民马训田，一亩丈过四分五釐五毫，地名“古庙上边” ，纳租一石。

一民吴国成田六亩，地名“堤基边” ，纳租六石。一民雷和尚田三亩，土名“桃花洞” ，纳租一石。崇祯三年，督学副使蔡官治捐俸置田五十亩，入书院左，祠祀郡丞蔡中孚。

十二年，分守右布政张天麟等查出府仓羡米五百四十馀石，变价置买“杨登元土名药铺田五十亩，粮九斗零。每岁乡试之年，将三年租价拨给两庠应试诸生，以助卷资，不得冒支别用，以致干没。”

学基　南抵府前大街，北抵县前大街，东抵大打线巷，西抵马家巷。

学廛　：府学左侧，铺地三十六间。每间每岁纳地租银六钱。计地南自关帝庙起、北至德政亭止，共七十二弓。

一启圣祠敬一亭后铺地二十七间。西自马家巷口起、东至德政亭止。

一北门内锦衣坊对面、“坡左铺地二间。坡右铺地二间。”

一、“东关外铺地六间半。”

邵阳县学　，“邵为附郭。先时学统于郡。元大德间，知县温渊即周敦颐迁州学故址创建。至元丁卯，伯颜不花复修。元末毁。明洪武十三年，知县薛德中重建。宣德二年，知县何永芳重修，薛文清《瑄》《记》之。” 正德丙子水圮，知府石凤迁城内。府仓场，宋州学旧地。嘉靖乙卯，参议陈鎏、知府郭学书迁复原所。庚申大水，又圮，知县郑守矩重修，皆南向。隆庆戊辰，佥事张子仁采绅士西向之议，檄署县令通判郑嘉猷出储羡区画庙庑堂斋。一转而西，惟民居前堵江流尚隔。万历乙酉，知府胡楩、知县赵维绅出俸买民居数十武，并拆江楼，竖石坊额曰“洙泗源流” ，一时弘敞。尽制崇祯末兵毁。

皇清顺治十二年，推官朱应昇改向重修，中为《大成》。

殿，前为戟门，左右两庑。逾年落成。又明年，同知萧嘉熙继建棂星门。康熙元年，知府傅鸾祥建树屏壁。二年，知县颜尧揆建明伦堂。七年，知府傅鸾祥、知县蒋其昌复允诸生请，采形家议，仍迁庙及戟门、两庑还西，作甲庚兼寅申向。十九年，知县张起鶤捐俸续修。又捐拆旧卫堂厅三栋，归学，重建明伦堂及启圣祠。二十二年，知府梁碧海捐俸二百两，通判余起腾、知县张起鶤前后合捐材匠银两。方议大行鼎建棂星门、魁星楼及所未备。

学廛二间　，在城内仓场。

外州县

城步县学　旧在县治左，明正德丙子开设。辛巳知县蔺泽、嘉靖壬午知县吴琠继成。庚戌知县胡自化增修。隆庆壬申知县李之达重修。万历癸巳庙圮废，知县元宗、孔鼎新修葺。甲辰知县胡梦珍、己酉知县竹密相继重修。甲寅知县汪察相度城西南隅地，“在汉为诸葛城，元为儒。”

林书院申请迁建庙庑，门壁堂亭俱备。

皇清康熙十七年，为逆盘踞学宫，悉毁。二十年，知府

梁碧海捐资一百两，通判余起腾捐资三十两，知县王谦陆续捐银四百两，训导尹汤简捐俸十两。重建庙一座，文昌宫一座，启圣宫一座，两庑六间，尊经阁、“名宦、乡贤” 、“棂星” 、戟门各一座，规模大备，遐方文教一新。

儒林书院　在城南，创自元至正。《学录》赵长翁有记。明朝废为巡检司，属武冈州。后既设县，至万历二十三年，知县元宗孔复立于隘头山。社学一所　，在县西。

新化县学　在县治东。肇自宋熙宁五年章惇开复梅山，始建学于邑之西南隅。绍圣初，迁治于白沙之白石坪，学亦随徙，寻复旧。元因之。至正末毁。明洪武三年，开复学校，知县张元善即治西濂溪书院遗址创建。景泰改元，复毁。景泰五年，仍建于西南隅旧址。成化七年辛卯，知府谢省视学僻陋，请诸巡抚都御史吴琛以治东城隍庙迁建，盖四处，五迁而后为今学焉。侍讲杨守陈《记》。成化庚子，同知刘锜重修，始创铜、锡祭器。乙巳，知县雷冲为立石记焉。复加广拓。历嘉靖、万历间，知县梁建辰、利宾、余杰、姚九功次第增修，后以岁久倾圮。

皇清顺治十八年，知县于《省龙》、教谕周泽长重建“基。”

地。南抵大街，北抵城垣。东、中抵居民李茂地，东南抵安朝纶地，西抵县墙，西南抵李政地。南北长八十二尺，东、中阔三十三丈五尺，临街东西阔一十三丈九尺。内东一段，南抵安朝纶、张宗界，北抵城，长三十三丈，周缭以垣，中为庙三间，两庑各五间，戟门五间，棂星门三间，前泮池，右儒学门，后明伦堂，东进德斋，西修业斋。东西号舍七间，左育才门，右拔秀门，堂后教官衙，左右分教衙。康熙十二年，知县甯诰见学宫湫隘，欲倡众修建，因乱而罢。二十二年，知府梁碧海捐资二百两，行县修补。

射圃　在县后东北隅。嘉靖间，知县罗柏立“观德亭” 三间，空地百馀步。

文昌书院　在崇阳观左。知县余杰立，姚九重修。嘉靖间，合周濂溪先生同祀于此。

濂溪书院　“在县治西大街。宋周惇颐以驾部员外郎摄邵州事。首重学校，属邑皆立书院，训诲后学。元废。明嘉靖间改建布政分司。崇祯八年奉例变价充饷。” 今存其名。

社学　一在东门城内大街北，今废。一在西门城内分司右，崇祯八年奉例鬻为民房。

乡学　知县林培建，“每都择胜地创立二十一所，每月亲临考课，士多鼓舞。”

义学　康熙七年，奉偏院周宪檄，知县于肖龙即按察司旧基建。

学田　，一在青峰冲井口，一在门首，一在枣树下，一在五家冲，共二十二亩五分。元至顺元年，邑民王庆叔、娄得中统钞六十锭，出买本学耕管。府学教授方大年记之。永乐以下居民据占。成化七年六月，知府谢省清复。天旱折价，年丰纳谷。嘉靖八年，知县梁建辰复查出。后仍为民有。今《志》之存旧址也。明隆庆四年，续置学田一处。知县李珩奉文详允置买，坐落石、马三都，地方南冲，计田五十四亩，给民谢成豹等佃耕。初年定租银一十九两，节奉守道、学道批详议减。今每年纳租十两，以周贫生婚丧薪水等费。旧志、《府志》节奉批详，定租七两。

武冈州学　在州城南，后倚鳌山，前俯溪水，左钥重关，右联奇石，即宋军学基址。初，崇宁丙戌置武冈军，建学宫于宣恩门外。绍兴戊午迁今所，知军何季羽增修，转运邓均记。嘉定间，知军史弥宁、王可大。景定间，知军赵希迈先后重修。咸淳二年，知军杨巽于明伦堂后建奎文阁，提刑文天祥记。元为路学，至正末兵毁。明洪武初仍旧址。景泰丁丑知州伍芳，成化中知州李复初重修。弘治庚寅知州刘选，嘉靖己丑知州刘锦，癸巳知州袁焕，戊午知州黄炯，万历甲戌知州宋纯仁、丁未知州汪源达，或增或修，相继增葺。中为大成殿，旁为两庑，前为戟门、棂星门、泮池。庙后启圣祠，左右名宦、乡贤二祠翼焉。为号舍二十四楹，寻二祠废。万历二年，知州宋纯仁重建于两庑之侧。明伦堂初在溪北，洪武丁未，千户所陶文因建谯楼，奏改溪南。弘治庚戌，复迁于庙后左址寻迁右，寻又迁旧址。知州侯世延重建。

皇清顺治庚子，知州吴从谦重建，郡人潘应斗《记》。《康》

熙二十二年，诸生请于抚院韩世琦改迁。

文庙“于城内。” 抚院韩捐资五十两，知府梁碧海捐。

资二百两。通判余启腾捐资百两，知州罗守疆损资百两，协力鼎建门庑、堂斋、亭阁、号舍，次第兴举。

谏议书院　在紫阳山中，宋谏议周仪读书处，今石室尚存。明成化中，都指挥周斌重建。鳌山书院　在学内右群石中，祀周、程、张、朱诸先儒。明嘉靖壬戌，同知蒙大赉昌应时先后修举，集庠之秀彦为文会，郡太守陆东有记。社学　在城西二十八里各一，共三十三处。万历乙亥，知州宋纯仁建。今俱毁。

学廛　在学左空地及棂星门外。左至四牌楼，右至儒学旧门及儒学街外一带俱有铺屋，四季纳租入官。今俱毁地存。

学田　龙潭田，六斗，龙口塘田，六石八斗，赤塘田，二石二斗。明隆庆乙巳，岷王玉谷捐俸银一百一十两，买民龙廷表赤塘田二十二亩。州守蒋时谟有记。每年纳租谷六十三石六斗六升，银六两三钱六分六釐。

黄茅田，八斗，南路田二斗五升，七里桥田二斗五升，林家冲田三斗五升，文贵田六十三亩八分九釐八毫，并清出田在内，此及下五项，俱在《吴州守崇节碑记》。

白塘田五斗，锺楚冲田二亩，谢阿何田五亩，罗开八田一亩九分，何其信田塘一十六亩，萧礼田六亩三分二釐。

新宁县学　在旧治东北一里。始自宋绍兴元年，即金城村为治，而学建焉。元因之。延祐二年，达鲁花赤童帖木儿重修，教授张图南“记。” 至正兵毁，明初于旧址重建。正统己巳，猺变废圮。景泰辛未，从今治，随建学宫于治东。成化癸巳，佥事萧祺拓基增建。正德丙子，知县李华改迁于郭门东上坊桥左。嘉靖戊午，知县孔弘化复迁县右崇教宫。万历甲申，知县彭商英迁金城村。戊戌，知县章应韶迁城陂上，形势弗利。天启癸亥，知县冯福谦采诸生议，复明初旧址，形势焕然改观。中大成殿，旁两庑，前戟门、棂星门。庙左明伦堂，两序“居仁” 、“由义斋” ，前为儒学门，后启圣祠，右敬一亭，左右为名宦乡贤祠。学左建文星楼，并迁宝安寺于龙砂，以培风气。明末俱圮。

皇清顺治十八年，知县崔琦、署印训导李上苑重建。

康熙二十二年，知府梁碧海捐银五十两。通判署县事捐银五十两，行学修补。

社学旧二所　，四迁学与民兑地，今建于学左，凡三间。

义塾　通判署县事余启腾，用价买民地建学田　，土名“小麦” 田僧海宗共租一百二十石；邓应洪租六石；李宗荣一石二斗五升；权应贵、宗圣田共租五石，收粮入僧海宗户。颜宣绝户田二十亩，租二十石。通共学租一百五十二石二斗五升。。